Balupė (Šešupė)
Balupė (vok. Ballup, nuo 1938 m. Moorgraben) arba Čiornaja (rus. Чёрная) – upelis Rusijoje, Kaliningrado srityje, (Krasnoznamensko rajone), Šešupės kairysis intakas. Prasideda Kakšių balos pietrytiniame pakraštyje, apie 7 km į pietvakarius nuo Lazdynų, teka šiaurės kryptimi pro Užbalių girią, Užbalius, Balupėnus, apie 2 km nuo žiočių pasuka į šiaurės vakarus, ties buvusiu Tupų kaimu įteka į Šešupę 32 km nuo jos žiočių. Baseinas melioruotas, visa vaga reguliuota. Slėnio plotis 150 m, gylis 6–7 m. Vagos plotis iki 5 m, gylis 0,3 m. Vidutinis nuolydis 2,34 m/km.